Hej Bolius


Vi fik bygget en første sal på vores hus i 2005. Gule mursten, med efterfølgende pudsning af hele huset.


Nu misfarves huset, som om noget rød farve trænger ud gennem pudset og misfarver, se foto. 


Hvad er det - og hvad kan jeg mon gøre?


Tak for svar.


Mvh


Jimmy C


Pudset facade af gule mursten - hvorfra kommer den røde misfarvning?
Hej Jimmy,


Misfarvninger på facaden er en alge. Algen er mest kendt ved kystnære områder, og det er Klorofyl, som giver denne røde overflade. Den vil typisk blive gul igen, når man provokerer algen med en finger igennem området.


Prøv at fjerne algen med algefjerner, og gentag processen flere gange, indtil resultatet er tilfredsstillende. Det er vigtigt at følge producentens anvisninger.

